દરમિયાન ઘનશ્યામનું અવસાન થયું. સારી એવી દોલત મૂકી ગયો હતો. દીકરીઓ પણ મોટી થઈ ગઈ હતી. ભણીગણીને તૈયાર થઈ ગઈ હતી. નોકરી કરતી હતી. સારું કમાતી હતી. બંને સાથે જ રહેતી હતી. બંનેને એકબીજાની હૂંફ હતી. મોટી દીકરી રંજનને કૉલેજના મિત્ર રાકેશ સાથે સારો મેળ હતો. બંને સાથે હરતાં-ફરતાં, સિનેમા જોતાં, સાથે જમવા જતાં. નાની દીકરી ક્રિના પણ ઘણીવાર સાથે જોડાતી. બહાર કયાંય ટૂર પર જાય તો ત્રણે સાથે જ જાય.